Ako exkluzívne Novému Času priznal, od nedele je z neho trojnásobný otec, keďže mu partnerka Janka porodila dcérku. Tej dali meno Adela. Dvojica si svoj veľký deň vopred naplánovala. "Pôrod príde už v najbližších dňoch a určite by Janka chcela rodiť prirodzenou cestou," povedal Novému Času ešte minulý týždeň Andy, ktorý chcel navyše byť aj pri pôrode. Teraz je jasné, že im všetko vyšlo na jednotku a na výnimočné chvíle nikdy nezabudnú. "Áno, je to pravda. Mamina aj dcérka sú zdravé. Bol som aj pri pôrode a všetko prebehlo v poriadku," prezradil nám Kraus, ktorý sa momentálne venuje najmä svojim pokladom a maličkú Adelku si chce užiť čo najviac. "Som veľmi šťastný, radujeme sa z nej. Malá sa narodila v nedeľu s mierami 3 800 gramov a 52 centimetrov," dodal ďalej spokojný otecko. Andy si pôrodom neprešiel prvýkrát, lebo na svet už predtým videl prichádzať aj syna Borisa a dcéru Zoju, ktorých má s prvou manželkou Danielou.
Postav dom, zasaď strom
Dva a pol roka radosti
Máj 2017 - Andy podal žiadosť o rozvod.
Júl 2017 - Scenárista priznal, že po jeho boku je nová partnerka.
November 2017 - Krausa s manželkou po sedemnástich rokoch manželstva rozviedli.
Október 2018 - Herec priznal, že by s Jankou chcel mať spoločného potomka.
Apríl 2019 - Blondínka je v 13. týždni tehotenstva.
Október 2019 - Dvojica sa teší z dcérky Adelky.